Publication: Magyar Közlöny
Issue: MK-2008-139 (Year: 2008, Number: 139)
Era: 2004-2010
Section: 6. számú melléklet a 27/2008. (IX. 26.) OKM rendelethez
Paragraph Index: 1022

1. Beszédértés 1-4. évfolyam 5-6. évfolyam 7-8. évfolyam 9-12. évfolyam A tanuló érti a közvetlen környezetével (szülőföld, család, nemzetiség) és a mindennapi tevékenységével kapcsolatos szövegeket. Főbb vonalaiban megérti a tanulmányaihoz, érdeklődési köréhez, kapcsolatrendszeréhez kötődő információkat. A román nyelv iránti motiváció kialakulása. Megérti a standard szövegek fontosabb üzeneteit. Képes a korosztályának megfelelő román irodalmi alkotások tartalmának a megértésére. A román nyelv és kultúra iránti pozitív attitűd kialakulása. A tanuló képes az alábbi témakörökhöz kapcsolódó szövegek megértésére: a lakóhely és környezete, otthon, iskola, baráti kapcsolatok, szabadidő, ügyintézés, vásárlás, betegség, közlekedés, média, kultúra, nemzetiségismeret (családi ünnepek, hagyományok, életvitel). Felismeri a szavak változó jelentését a különböző szövegkörnyezetben. Érzékeli a fő mondanivaló és a másodlagos információk közötti különbséget. Megérti a bonyolultabb tartalmú és nyelvezetű valamint a szakmai tartalmú rádió- és tévéműsorokat, (játék)filmeket. Az alábbi témakörökben anyanyelvű beszélővel képes társalogni: a hagyományos és a modern társadalom; a nemzedékek közötti párbeszéd; tanulmányok; oktatás, a jövő lehetőségei; az informatika világa; egy határok nélküli Európa; a román kultúra helye az európai és egyetemes kultúra kontextusában. Jól érti a hosszabb előadásokat, bonyolultabb érveléseket, a különböző típusú szövegeket. A többjelentésű szavakat a szövegkörnyezetben helyesen értelmezi. Érti a román nyelvű szakmai előadásokat, és élvezi a román nyelvű irodalmi esteket, színházi bemutatókat (dramatizált népszokásokat). Az ismeretterjesztő és játékfilmek tartalmát is megérti. Képes a legkülönbözőbb témakörű irodalmi és nem irodalmi szövegek megértésére. Ismeri és önállóan értelmezi a román irodalom különböző műfajú alkotásait. Képes szakmai szövegek, recenziók, előadások, szónoklatok megértésére. Érti a román nyelvű filmeket, színházi előadásokat. Képes bekapcsolódni a közösség kulturális és közéletébe. Érti a különböző román nyelvű rádió- és tévéműsorok nyelvezetét. Nyelvismeretével a legfontosabb témakörökben (lásd. 1. Beszédértés 9-12.évf.) elboldogul itthon és a határon túl is.

Source: https://magyarkozlony.hu/hivatalos-lapok/88ca5c9dfa3a58780f0e827caef87f115d5b9017/dokumentumok/76e18e3a897291d14661d3cec10f4f93aaab9e18/letoltes